CELEX: 62010CN0283
Language: el
Date: 2010-06-07 00:00:00
Title: Υπόθεση C-283/10: Αίτηση για την έκδοση προδικαστικής αποφάσεως, την οποία υπέβαλε το Înalta Curte de Casație și Justiție (Ρουμανία) στις 7 Ιουνίου 2010 — Circ & Variete Globus București κατά Uniunea Compozitorilor și Muzicologilor din România — Asociația pentru Drepturi de Autor — U.C.M.R. — A.D.A.

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/25
            
         Αίτηση για την έκδοση προδικαστικής αποφάσεως, την οποία υπέβαλε το Înalta Curte de Casație și Justiție (Ρουμανία) στις 7 Ιουνίου 2010 — Circ & Variete Globus București κατά Uniunea Compozitorilor și Muzicologilor din România — Asociația pentru Drepturi de Autor — U.C.M.R. — A.D.A.
   (Υπόθεση C-283/10)
   ()
   2010/C 234/40
   Γλώσσα διαδικασίας: η ρουμανική
   
      Αιτούν δικαστήριο
   
   Înalta Curte de Casație și Justiție
   
      Διάδικοι στην υπόθεση της κύριας δίκης
   
   
      Αναιρεσείουσα: Circul Globus București (Circ & Variete Globus București)
   
      Αναιρεσιβαλλόμενη: Uniunea Compozitorilor și Muzicologilor din România — Asociația pentru Drepturi de Autor — U.C.M.R. — A.D.A.
   
      Προδικαστικά ερωτήματα
   
   Έχει το άρθρο 3, παράγραφος 1, της οδηγίας 2001/29/ΕΚ (1) του Ευρωπαϊκού Κοινοβουλίου και του Συμβουλίου, της 22ας Μαΐου 2001, την έννοια ότι με τον όρο «παρουσίαση στο κοινό» νοείται:
   
               α)
            
            
               αποκλειστικώς η παρουσίαση σε κοινό το οποίο δεν παρίσταται στον τόπο όπου λαμβάνει χώρα η παρουσίαση, ή
            
         
               β)
            
            
               και οιαδήποτε άλλη απευθείας παρουσίαση έργου η οποία πραγματοποιείται σε χώρο ανοικτό στο κοινό, με οιονδήποτε τρόπο δημόσιας εκτελέσεως ή απευθείας παρουσιάσεως;
            
         Στην περίπτωση κατά την οποία ισχύει η διαλαμβανόμενη στο στοιχείο α' πρόταση, σημαίνει τούτο ότι οι πράξεις απευθείας παρουσιάσεως έργων στο κοινό για τις οποίες γίνεται λόγος με το στοιχείο β' δεν εμπίπτουν στο πεδίο εφαρμογής της εν λόγω οδηγίας ή δεν συνιστούν παρουσίαση έργου στο κοινό, αλλά πράξεις δημόσιας παραστάσεως και/ή εκτελέσεως έργου κατά την έννοια του άρθρου 11, παράγραφος 1, σημείο 1, της Συμβάσεως της Βέρνης;
   Στην περίπτωση κατά την οποία ισχύει η διαλαμβανόμενη στο στοιχείο β' πρόταση, επιτρέπει το άρθρο 3, παράγραφος 1, της οδηγίας τη διά νόμου καθιέρωση, εκ μέρους των κρατών μελών, υποχρεωτικής συλλογικής διαχειρίσεως του δικαιώματος παρουσιάσεως μουσικών έργων στο κοινό, ανεξαρτήτως του τρόπου παρουσιάσεως, ακόμη και αν το εν λόγω δικαίωμα δύναται να αποτελεί και πράγματι αποτελεί αντικείμενο ατομικής διαχειρίσεως εκ μέρους των δημιουργών, χωρίς να παρέχεται σε αυτούς η δυνατότητα αποκλεισμού των έργων τους από τη συλλογική διαχείριση;
   
      (1)  Οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167, σ. 10).